คลังหวั่นการเมืองป่วนทำลงทุนทรุด
ปลัดคลังหวั่นเกิดความวุ่นวายหลังคำตัดสินของศาลส่งผลให้การลงทุนสะดุด
12 ก.ค. 2555

ปลัดคลังหวั่นเกิดความวุ่นวายหลังคำตัดสินของศาลส่งผลให้การลงทุนสะดุด 



อารีพงศ์
นายอารีพงศ์ ภู่ชอุ่ม ปลัดกระทรวงการคลัง กล่าวว่า หากมีปัญหาความวุ่นวายเกิดขึ้นหลัง ศาลรัฐธรรมนูญตัดสินคดีการแก้ไขรัฐธรรมนูญมาตราในวันพรุ่งนี้ว่า จนทำให้รัฐบาลบริหารประเทศต่อได้ จะส่งผลให้การลงทุนสะดุด อย่างไรก็ตาม คลังได้เตรียมความพร้อมในด้านต่างๆ เพือเตรียมรับมือกับสิ่งที่จะเกิดขึ้นไว้แล้ว
ปลัดกระทรวงการคลัง กล่าวว่า กองทุนการเงินระหว่างประเทศ หรือ ไอเอ็มเอฟ ระบุว่า เศรษฐกิจอาเซียนปีนี้จะขยายตัว 6% ลดลงจากปี 2554 ที่ขยายตัวได้ 7.5% แต่ยังถือเป็นการเติบโตที่สูงหากเทียบกับเศรษฐกิจโลก โดยเศรษฐกิจเอเชียยังมีความแข็งแรงเพียงพอที่จะก้าวผ่านวิกฤติที่เกิดขึ้นในยุโรปได้
นายอารีพงศ์ กล่าวว่า ในส่วนของประเทศไทยต้องระวังเรื่องการใช้จ่าย เพราะขณะนี้เศรษฐกิจโลกเริ่มมีสัญญาณถดถอย ขณะที่ภาคการส่งออกที่ได้รับผลกระทบจากปัญหาในยุโรป หน่วยงานที่เกี่ยวข้องเร่งติดตามผลกระทบพร้อมหากลยุทผธ์ช่วยเหลือต่ออย่างใกล้ชิด ส่วนมาตรการทางการคลังนั้นได้เตรียมมาตรการด้านภาษีและการเงิน เพื่่อช่วยเหลือผู้ประกิบการเอสเอ็มอี เพื่ิอให้ทุกภาคส่วนยังสามาถเติบโตต่อได้